Fyrrverandi markmaður Liverpool aftur til Englands Pepe Reina er á leið til Englands á nýjan leik . AFP Enska knattspyrnufélagið Aston Villa hefur gert samkomulag við AC Mílan um að fá spænska markvörðinn Pepe Reina að láni út leiktíðina . Reina hefur leikið með stórliðum á borð við Barcelona , Liverpool , Bayern München og svo AC Mílan . Hinn 37 ára gamli Reina mun mæta til Birmingham á mánudag og gangast undir læknisskoðun . Er honum ætlað að koma í stað Tom Heaton , sem leikur ekki meira á leiktíðinni vegna meiðsla . Ojan Nyland stendur í markinu er Aston Villa mætir Manchester City á morgun , en Reina gæti staðið á milli stanganna er Villa mætir Brighton á laugardag eftir viku . Reina , sem hefur aðeins leikið 13 leiki á síðustu tveimur tímabilum , vill færa sig um set til að spila meira . Hefur hann verið varamarkmaður Gianluigi Donnarumma síðustu ár .